ΠΕΡΙΕΧΟΜΕΝΑ
ΑΠΟΦΑΣΕΙΣ
Επικαιροποίηση του εσωτερικού κανονισμού λειτουργίας της Α΄ Παθολογικής Κλινικής του Τομέα
Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης.
Ίδρυση της Β΄ Νεφρολογικής Κλινικής του Τομέα
Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης και έγκριση του εσωτερικού
κανονισμού λειτουργίας της.
ΑΠΟΦΑΣΕΙΣ
Αριθμ. 58880
(1)
Επικαιροποίηση του εσωτερικού κανονισμού λειτουργίας της Α΄ Παθολογικής Κλινικής του Τομέα
Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης.
Ο ΠΡΥΤΑΝΗΣ  ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Το άρθρο 51 του ν. 4559/2018 (Α΄ 142) με τις οποίες
αντικαταστάθηκε ο τίτλος του Κεφαλαίου Ε΄ του ν. 4485/
2017 «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις»
(Α΄ 114) ως εξής: «ΕΡΓΑΣΤΗΡΙΑ, ΜΟΥΣΕΙΑ ΚΑΙ ΚΛΙΝΙΚΕΣ»
και προστέθηκαν άρθρα 28Α και 29Α στον ν. 4485/2017
(Α΄ 114).
2. Την παρ. 7 του άρθρου 42 του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις»
(Α΄ 38).
3. Το άρθρο 115 του ν. 4692/2020 «Αναβάθμιση του
Σχολείου και άλλες διατάξεις» (Α΄ 111).
4. Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α΄ 136).
5. Την υπό στοιχεία 147084/Ζ1/16-11-2021 κοινή
υπουργική απόφαση «Καθορισμός του τρόπου διεξαγωγής της ηλεκτρονικής ψηφοφορίας των εκλογικών
διαδικασιών των οργάνων των Α.Ε.Ι. - Ρύθμιση των τεχνικών ή οργανωτικών μέτρων σχετικά με τη διεξαγω-
γή της διαδικασίας και την προστασία των δεδομένων
προσωπικού χαρακτήρα» (Β΄ 5364).
6. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184).
7. Την υπό στοιχεία 108075/Ζ1/03-07-2019 (ΥΟΔΔ 432,
διόρθωση σφάλματος ΥΟΔΔ 809) διαπιστωτική πράξη
του Υπουργού Παιδείας, Έρευνας και Θρησκευμάτων
«Εκλογή Πρύτανη και τεσσάρων (4) Αντιπρυτάνεων του
Αριστοτελείου Πανεπιστημίου Θεσσαλονίκης» με θητεία
από 1-9-2019 έως 31-8-2022.
8. Την υπό στοιχεία 105174/Ζ1/12-8-2020 διαπιστωτική πράξη της Υπουργού Παιδείας και Θρησκευμάτων
(ΥΟΔΔ 650) περί παράτασης της θητείας του Πρύτανη
και των τεσσάρων (4) Αντιπρυτάνεων του Α.Π.Θ. έως τη
συμπλήρωση τεσσάρων (4) ακαδημαϊκών ετών, ήτοι έως
31-8-2023.
9. Τις Πράξεις του Πρύτανη του Αριστοτελείου Πανεπιστημίου Θεσσαλονίκης (Α.Π.Θ.) υπ’ αρ.: α) 2261/
7-9-2021, ανακοινοποιημένη στο ορθό με αριθμό 2705/
8-9-2021 (ΑΔΑ: ΩΝΚΝ46Ψ8ΧΒ-ΕΝ9) περί συγκρότησης της Συγκλήτου του Α.Π.Θ. και β) 22103/5-11-2021
(ΑΔΑ: 69Χ946Ψ8ΧΒ-3ΛΡ) και 43095/26-1-2022 (ΑΔΑ:
6Μ8Μ46Ψ8ΧΒ-ΒΨΡ) περί ανασυγκρότησης της Συγκλήτου του Α.Π.Θ., για το ακαδημαϊκό έτος 2021-2022.
10. Την υπ’ αρ. 35080/9-6-2021 πρυτανική πράξη «Συγχώνευση Τομέων στο Τμήμα Ιατρικής του Αριστοτελείου
Πανεπιστημίου Θεσσαλονίκης και κατανομή των εργαστηρίων, κλινικών και μουσείων στους Τομείς, κατόπιν
συγχωνεύσεως» (Β΄ 2786, διόρθωση σφάλματος Β΄ 3834).
11. Το κανονιστικό διάταγμα υπ’ αρ. 9/30-3-1942 «Περί
τακτικών και εκτάκτων εδρών Πανεπιστημίου Θεσσαλονίκης» (Α΄ 942).
12. Το υπ’ αρ. 3/21-12-1942 κανονιστικό διάταγμα
«Περί τροποποιήσεως του από 30)3)21-4-1942 ΚανονιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Απριλίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 1932
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
στικού διατάγματος «περί τακτικών και εκτάκτων εδρών
Πανεπιστημίου Θεσσαλονίκης» (Α΄ 1/1943).
13. Το άρθρο 10 του ν. 620/1943 «Περί τροποποιήσεως και συμπληρώσεως διατάξεων της Νομοθεσίας του
Πανεπιστημίου Θεσσαλονίκης» (Α΄ 311).
14. Την υπό στοιχεία 23948π.ε./26-2-2018 πράξη του
Πρύτανη «Καθορισμός εσωτερικού κανονισμού της κλινικής με τίτλο: ’’Α’ Παθολογική Κλινική’’ του Τομέα Παθο-
λογίας του Τμήματος Ιατρικής της Σχολής Επιστημών
Υγείας του Αριστοτελείου Πανεπιστημίου Θεσσαλονίκης» (Β΄ 892, διόρθωση σφάλματος Β΄ 1148).
15. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
15.1. Την ανασυγκρότηση της Επιτροπής για την ίδρυση και λειτουργία Εργαστηρίων, Μουσείων και Κλινικών
στο Α.Π.Θ. (συνεδρίαση με αριθμό 3087/1-12-2021) και
15.2. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο Α.Π.Θ. (συνεδρίαση
υπ’ αρ. 2913/23-7-2015).
16. Τη σύμφωνη γνώμη της Γενικής Συνέλευσης του
Τομέα Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (συνεδρίαση υπ’ αρ. 12/2-6-2021).
17. Την ομόφωνη απόφαση της Συνέλευσης του Τμήματος Ιατρικής της Σχολής Επιστημών Υγείας του Αρι-
στοτελείου Πανεπιστημίου Θεσσαλονίκης (συνεδρίαση
υπ’ αρ. 40/26-7-2021).
18. Τη θετική εισήγηση της Επιτροπής για την ίδρυση
και λειτουργία εργαστηρίων-κλινικών στο ΑΠΘ (συνεδρίαση υπ’ αρ. 24/24-2-2022) για την επικαιροποίηση του
εσωτερικού κανονισμού λειτουργίας της Α΄ Παθολογικής
Κλινικής του Τομέα Παθολογίας του Τμήματος Ιατρικής
της Σχολής Επιστημών Υγείας του Αριστοτελείου Πανεπιστημίου Θεσσαλονίκης.
19. Την απόφαση της Συγκλήτου του Αριστοτελείου Πανεπιστημίου Θεσσαλονίκης (συνεδρίαση υπ’ αρ.
3099/30-3-2022) για την επικαιροποίηση του εσωτερικού
κανονισμού λειτουργίας της Α΄ Παθολογικής Κλινικής
του Τομέα Παθολογίας του Τμήματος Ιατρικής της Σχολής Επιστημών Υγείας.
20. Το υπ’ αρ. 3640/10-9-2021 έγγραφο της Γενικής
Διεύθυνσης Οικονομικών Υπηρεσιών με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της Α΄ Παθολογικής Κλινικής δεν προκαλείται δαπάνη σε βάρος του τακτικού προϋπολογισμού ή
του Προγράμματος Δημοσίων Επενδύσεων του Αριστοτελείου Πανεπιστημίου Θεσσαλονίκης, αποφασίζουμε:
Την επικαιροποίηση του εσωτερικού κανονισμού λειτουργίας της Α΄ Παθολογικής Κλινικής του Τομέα Πα-
θολογίας του Τμήματος Ιατρικής της Σχολής Επιστημών
Υγείας του Αριστοτελείου Πανεπιστημίου Θεσσαλονίκης,
ως ακολούθως:
Άρθρο 1
Ιστορικό - Γνωστικό αντικείμενο
Η Α΄ Παθολογική Κλινική του Τμήματος Ιατρικής, της
Σχολής Επιστημών Υγείας, του Αριστοτελείου Πανεπιστημίου Θεσσαλονίκης, ιδρύθηκε στις 30.3.1942 ως
Τακτική έδρα της Παθολογικής Κλινικής (Α΄ 94). Στις
21.12.1942 μετονομάσθηκε σε τακτική Α΄ έδρα της Παθολογικής Κλινικής με κανονιστικό διάταγμα (Α΄ 1/1943)
και με τον ν. 620/1943 (Α΄ 311), άρθρο 10, προσαρτήθηκε
στην Ιατρική Σχολή του Πανεπιστημίου Θεσσαλονίκης,
ενώ ταυτόχρονα με το άρθρο 12 του ιδίου νόμου ιδρύθηκε το ομώνυμο Εργαστήριό της.
Επίσης, με την υπό στοιχεία 23948π.ε./26-2-2018 πράξη του Πρύτανη (Β΄ 892, διόρθωση σφάλματος Β΄ 1148)
καθορίστηκε ο εσωτερικός κανονισμός της κλινικής με
τίτλο: «Α’ Παθολογική Κλινική» του Τομέα Παθολογίας
του Τμήματος Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης. Η Κλινική
εξυπηρετεί διδακτικές, ερευνητικές και νοσηλευτικές
ανάγκες στο γνωστικό αντικείμενο της Παθολογίας.
Εντός της Κλινικής και υπό την ενιαία Διεύθυνση λειτουργούν τα ακόλουθα ειδικά Τμήματα, Μονάδες και
ειδικά Εργαστήρια:
1. Τμήμα Εσωτερικής Παθολογίας, 2. Τμήμα Νεφρολογίας, 3. Τμήμα Γαστρεντερολογίας, 4. Τμήμα Αιμα-
τολογίας και Μονάδα Μεταμόσχευσης Μυελού των
Οστών και Κυτταρικών Θεραπειών ενηλίκων, 5. Τμήμα
Λοιμωξιολογίας, 6. Τμήμα Ενδοκρινολογίας και Μεταβολισμού, 7. Τμήμα Αρτηριακής Υπέρτασης, 8. Τμήμα
Κλινικής Ανοσολογίας και Νόσων του Συνδετικού Ιστού,
9. Μονάδα Ειδικών Λοιμώξεων, 10. Μονάδα Τεχνητού
Νεφρού, 11. Μονάδα Περιτοναϊκής Κάθαρσης, 12. Μονάδα Άσηπτης Νοσηλείας ουδετεροπενικών ασθενών,
13. Μονάδα Μεσογειακής Αναιμίας και δρεπανοκυτταρικής νόσου, 14. Διαβητολογικό Κέντρο, 15. Ομώνυ-
μο Κλινικό Εργαστήριο της Α΄ Παθολογικής Κλινικής,
16. Εργαστήριο Κλινικής και Μοριακής Ενδοκρινολογίας,
17. Εργαστήριο Λοιμώξεων και Κλινικής Φαρμακοκινητικής, 18. Νεφρολογικό Εργαστήριο, 19. Εργαστήριο
Αρτηριακής Υπέρτασης, 20. Αιματολογικό Εργαστήριο,
21. Γαστρεντερολογικό Εργαστήριο-Ενδοσκοπήσεις.
Άρθρο 2
Εσωτερικός Κανονισμός
Ο Εσωτερικός Κανονισμός Λειτουργίας της Κλινικής
καθορίζεται με τα επόμενα άρθρα:
Άρθρο 3
Αποστολή - Σκοπός - Τομείς Δραστηριότητας
Η Α΄ Παθολογική Κλινική έχει ως σκοπό:
1. Την κάλυψη των διδακτικών και ερευνητικών αναγκών του Ιατρικού Τμήματος καθώς και άλλων Τμημάτων
της Σχολής Επιστημών Υγείας του ΑΠΘ, σε προπτυχιακό
και μεταπτυχιακό επίπεδο, σε θέματα που εμπίπτουν στα
αντικείμενα δραστηριότητας της Κλινικής, όπως αυτά
απορρέουν από τη σύνθεση της Κλινικής, όπως περιγράφεται στο άρθρο 1 της παρούσης.
2. Την κάλυψη νέων κλινικών, διαγνωστικών και θεραπευτικών αναγκών των ασθενών με προβλήματα Παθο-
λογίας και των επί μέρους ειδικοτήτων της.
3. Την εκπαίδευση των φοιτητών του Ιατρικού Τμήματος, της Σχολής Επιστημών Υγείας του ΑΠΘ.
4. Την εκπαίδευση των μεταπτυχιακών φοιτητών του
Ιατρικού Τμήματος, της Σχολής Επιστημών Υγείας του
ΑΠΘ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
5. Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
6. Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
7. Την εκτέλεση κλινικών και πειραματικών ερευνητικών προγραμμάτων με σκοπό τη μελέτη και αναζήτηση
νέων τεχνικών και θεραπευτικών μεθόδων.
8. Τη συνεργασία και ανταλλαγή επιστημονικών γνώσεων, με άλλα ακαδημαϊκά ή ερευνητικά ιδρύματα της
ημεδαπής και αλλοδαπής, όσον αφορά ερευνητικά προγράμματα, ανταλλαγή γνώσεων, εκπαίδευση και επιμόρ-
φωση προσωπικού.
9. Την οργάνωση σεμιναρίων, συμποσίων, συνεδρίων,
διαλέξεων ή άλλων εκπαιδευτικών επιστημονικών δραστηριοτήτων, με σκοπό την ενημέρωση του ιατρικού
και λοιπού προσωπικού των Κλινικών του Νοσοκομείου
αλλά και άλλων πανεπιστημιακών νοσηλευτικών ιδρυμάτων.
10. Την εκπόνηση και εκτύπωση έντυπων μονογραφιών και βιβλίων για την ενημέρωση σε θέματα παθο-
λογίας.
Το έργο της Α΄ Παθολογικής Κλινικής διακρίνεται σε
εκπαιδευτικό, ερευνητικό και κλινικό.
Α. Το εκπαιδευτικό έργο περιλαμβάνει: την εκπαίδευση
φοιτητών του Ιατρικού Τμήματος, των μεταπτυχιακών
φοιτητών του Ιατρικού Τμήματος, των ειδικευομένων ιατρών: παθολογίας, νεφρολογίας, αιματολογίας, γαστρε-
ντερολογίας, ενδοκρινολογίας, των ειδικευομένων της
λοιμωξιολογίας καθώς και άλλων λειτουργών υπηρεσιών
υγείας.
Η εκπαίδευση των φοιτητών είναι θεωρητική και πρακτική και γίνεται από Καθηγητές και υπηρετούντες Λέ-
κτορες της Κλινικής.
Η θεωρητική εκπαίδευση περιλαμβάνει την παρακολούθηση μαθημάτων, διαλέξεων, σεμιναρίων και εν-
διαφερόντων περιστατικών καθώς και βιβλιογραφική
ενημέρωση σε όλους τους τομείς που εμπίπτουν στο
γνωστικό αντικείμενο της παθολογίας.
Η πρακτική άσκηση περιλαμβάνει την άσκηση των
φοιτητών, τόσο στην εκτίμηση των πασχόντων ασθενών,
όσο και στην εφαρμογή ιατρικών πράξεων και τεχνικών
επί των ασθενών των διαφόρων Ειδικών Τμημάτων της
Κλινικής.
Όλα τα μαθήματα και οι ασκήσεις των φοιτητών γίνονται κατ’ εφαρμογή του ισχύοντος εκάστοτε προγράμ-
ματος σπουδών του Ιατρικού Τμήματος.
Η εκπαίδευση των ειδικευομένων και των μετεκπαιδευομένων ιατρών είναι θεωρητική και πρακτική. Η
θεωρητική εκπαίδευση περιλαμβάνει μαθήματα στα
οποία διδάσκονται θέματα παθολογίας ή των επί μέρους ειδικοτήτων της παθολογίας, αντίστοιχα προς το
αντικείμενο της ειδικότητας την οποία λαμβάνουν, όπως
η αιματολογία, η νεφρολογία, η γαστρεντερολογία, η
ενδοκρινολογία και για τους ειδικευόμενους η λοιμωξιολογία. Η θεωρητική εκπαίδευση εμπλουτίζεται με τη
συμμετοχή των ιατρών σε ιατρικά σεμινάρια, συνέδρια
και λοιπές επιστημονικές εκδηλώσεις που οργανώνει η
Κλινική.
Η πρακτική εκπαίδευση περιλαμβάνει την εκτίμηση,
παρακολούθηση και θεραπεία των ασθενών με συμμετοχή στις επεμβατικές και μη πράξεις και τεχνικές επί
των ασθενών, σύμφωνα με τα οριζόμενα από τον Νόμο
περί ειδικότητας του Ε.Σ.Υ.
Η εκπαίδευση των ειδικευομένων της λοιμωξιολογίας
είναι θεωρητική και πρακτική. Η θεωρητική περιλαμβάνει μαθήματα στα οποία διδάσκεται η λοιμωξιολογία,
σχετική βιβλιογραφική ενημέρωση, συζήτηση και ανάλυση κλινικών περιστατικών. Η πρακτική εκπαίδευση
περιλαμβάνει τη συμμετοχή των ειδικευομένων στην
διάγνωση και αντιμετώπιση ασθενών με προβλήματα
λοιμώξεων, χειρισμό ασθενών με AIDS και σε όλες τις
εργαστηριακές πρακτικές, επεμβατικές και μη μεθόδους
διάγνωσης και θεραπείας.
Β. Το ερευνητικό έργο περιλαμβάνει: την εκτέλεση και
δημοσίευση κλινικών και πειραματικών μελετών από
τους Καθηγητές και υπηρετούντες Λέκτορες της Κλινικής
αυτοτελώς ή σε συνεργασία με άλλους Καθηγητές και
υπηρετούντες Λέκτορες ή ερευνητές του Πανεπιστημίου,
καθώς και την εκπόνηση πρωτότυπων διδακτορικών
διατριβών. Η ερευνητική δραστηριότητα αποτελεί πρωταρχικό μέλημα της Κλινικής και γίνεται με την έγκριση
και επίβλεψη του Διευθυντή της Κλινικής, με σκοπό την
προαγωγή της επιστήμης και τη βελτίωση της παρεχόμενης περίθαλψης στους ασθενείς.
Γ. Το κλινικό έργο περιλαμβάνει: την κλινική διάγνωση,
την εργαστηριακή διερεύνηση, τη θεραπευτική αντιμετώπιση και τη συνολική φροντίδα των ασθενών που
νοσηλεύονται στην Κλινική και τις ειδικές μονάδες της
ή παρακολουθούνται στα Τακτικά Εξωτερικά Ιατρεία και
το Τμήμα Επειγόντων περιστατικών του Νοσοκομείου,
στο οποίο είναι ενταγμένη η Κλινική.
Οι Καθηγητές και υπηρετούντες Λέκτορες και οι λοιποί
ιατροί της Κλινικής συνοδευόμενοι από τους ειδικευόμενους ιατρούς, τους ειδικευόμενους και ομάδες φοιτητών
κατά το πρόγραμμα εκπαίδευσής τους, επισκέπτονται
τους ασθενείς για ενημέρωση, αντιμετώπιση, εφαρμογή
και παρακολούθηση της πορεία της ασθένειας και επίλυση των διαφόρων προβλημάτων που ανακύπτουν κατά
την νοσηλεία τους.
Στις επισκέψεις αυτές, στις οποίες παρίστανται οι υπεύθυνοι των Ειδικών Τμημάτων ή Μονάδων της Κλινικής
καθώς και ο Διευθυντής, συζητούνται διαγνωστικά και
θεραπευτικά προβλήματα των ασθενών με σκοπό την
απόκτηση γνώσης και την αρτιότερη προσφορά στην
προαγωγή της υγείας των ασθενών.
Άρθρο 4
Προσωπικό
Η Κλινική Α΄ Παθολογική Κλινική του Τομέα Παθολογίας, του Τμήματος Ιατρικής, της Σχολής Επιστημών
Υγείας του Αριστοτελείου Πανεπιστημίου Θεσσαλονίκης
στελεχώνεται εκτός από τον Διευθυντή της Κλινικής από:
1. Καθηγήτριες/καθηγητές και λέκτορες του Τμήματος
Ιατρικής που το γνωστικό τους αντικείμενο συμπίπτει με
τα γνωστικά αντικείμενα της Κλινικής, όπως αυτά προσδιορίζονται στο άρθρο 1 της παρούσας.
2. Μέλη του Ειδικού Διδακτικού Προσωπικού (ΕΔΙΠ) και
Ειδικού Τεχνικού Εργαστηριακού Προσωπικού (ΕΤΕΠ),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
μέλη Ειδικού Εκπαιδευτικού Προσωπικού (ΕΕΠ), που το
γνωστικό τους αντικείμενο συμπίπτει με τα γνωστικά
αντικείμενα της Κλινικής.
3. Επισκέπτες καθηγητές που ανήκουν σε άλλα ΑΕΙ της
αλλοδαπής ή ημεδαπής και εξειδικευμένους επιστήμονες.
4. Καθηγητές και ερευνητές που ανήκουν σε άλλα ΑΕΙ
ή ερευνητικά κέντρα και συνεργάζονται κατά περίπτωση
με τη Κλινική.
5. Ακαδημαϊκούς Υποτρόφους, Ακαδημαϊκούς βοηθούς, Μεταδιδακτορικούς ερευνητές, διδάκτορες,
υποψήφιους διδάκτορες και μεταπτυχιακούς φοιτητές
που συμμετέχουν στην εκτέλεση έργων και προσφορά
υπηρεσιών της Κλινικής.
6. Ιατρούς του ΕΣΥ.
7. Ειδικευόμενους ιατρούς.
Τέλος, προκειμένου να καλυφθούν οι ανάγκες διοικητικές υποστήριξης, η Κλινική μπορεί να προβαίνει σε
πλήρη ή μερική απασχόληση λοιπού διοικητικού και
επιστημονικού προσωπικού, σύμφωνα με τις κείμενες
διατάξεις.
Άρθρο 5
Διοίκηση-Αρμοδιότητες
1. Ο Διευθυντής της Κλινικής εκλέγεται με τριετή θητεία
από μέλη ΔΕΠ του Τομέα Παθολογίας του Τμήματος Ιατρικής της Σχολής Επιστημών Υγείας του ΑΠΘ και μπορεί
να ανήκει στις βαθμίδες του καθηγητή, του αναπληρωτή
καθηγητή και επίκουρου καθηγητή. Ο Διευθυντής αναπληρώνεται από το αρχαιότερο μέλος ΔΕΠ της Κλινικής,
ξεκινώντας από την πρώτη βαθμίδα και εξαντλώντας τις
βαθμίδες μέχρι του επίκουρου σύμφωνα με τη κείμενη
νομοθεσία. Είναι δυνατή η εκλογή του ίδιου προσώπου
ως Διευθυντή για περισσότερες από μία θητείες.
2. Ο Διευθυντής ασκεί τις αρμοδιότητες μεταξύ των
οποίων περιλαμβάνονται, η κατάρτιση και υποβολή
στη Γενική Συνέλευση του Ιατρικού Τμήματος και στη
Γενική Συνέλευση του οικείου Τομέα του ετήσιου προγράμματος λειτουργίας για τις διδακτικές και ερευνητικές
δραστηριότητες και η μέριμνα για την εφαρμογή του, η
μέριμνα για την υλοποίηση των αποφάσεων των συλλογικών οργάνων του Νοσοκομείου στο οποίο λειτουργεί η
Κλινική, η μέριμνα για την παροχή νοσηλευτικού έργου, η
μέριμνα για τη στελέχωση και την οικονομική διαχείριση
των εσόδων της Κλινικής, η μέριμνα για την υποβολή
του ετήσιου απολογισμού των δραστηριοτήτων, η εισήγηση στη Γενική Συνέλευση του οικείου Τομέα για τον
ορισμό υπεύθυνων στις ειδικές μονάδες, για αναλώσιμα
υλικά και για τον κινητό εξοπλισμό και η υπογραφή κάθε
εγγράφου. Τα κριτήρια επιλογής των υπευθύνων των
ειδικών μονάδων αφορούν την επιστημονική γνώση, τη
μετεκπαίδευση, τη μακροχρόνια εμπειρία και τη δραστηριότητά τους στο αντικείμενο με το οποίο ασχολείται η
οικεία μονάδα. Οι Επιστημονικά υπεύθυνοι μεριμνούν
για την απρόσκοπτη λειτουργία της Μονάδας στο πλαίσιο των αποφάσεων του διευθυντή και των οδηγιών των
οργάνων διοίκησης του Νοσοκομείου, στο οποίο λειτουργεί η Μονάδα. Ο Διευθυντής μπορεί να καλεί τους
υπεύθυνους των Μονάδων όταν συζητούνται θέματα
της ειδικής μονάδας τους και να αναθέτει συγκεκριμένες
αρμοδιότητες σε αυτούς.
Άρθρο 6
Εγκατάσταση - Υλικοτεχνική υποδομή
Η Κλινική είναι εγκατεστημένη στο Πανεπιστημιακό
Γενικό Νοσοκομείο Θεσσαλονίκης ΑΧΕΠΑ (κοινή υπουργική απόφαση υπό στοιχεία Α3β/οικ.4407/5-3-1986
(Β΄ 142) η οποία κυρώθηκε με το άρθρο 61 του ν. 1759/
1988 (Α΄ 50).
Άρθρο 7
Κανόνες λειτουργίας
1. Ο Διευθυντής της Κλινικής έχει την ευθύνη για την
εν γένει λειτουργία αυτής μετά των Ειδικών ΜονάδωνΤμημάτων και των Ειδικών Εργαστηρίων της, τη χρησιμο-
ποίηση οργάνων και υλικών και την παραμονή των εργαζομένων στους χώρους που πραγματοποιούνται Κλινικές
και Πειραματικές μελέτες. Ο Διευθυντής ενημερώνεται
και εγκρίνει τη διενέργεια κάθε ερευνητικής εργασίας
πριν από τη διεξαγωγή της και καθορίζει την προτεραιότητα χρήσης οργάνων και χώρων, όταν δεν υπάρχει
σχετική απόφαση. Η χρησιμοποίηση ειδικών οργάνων
επιτρέπεται στο προσωπικό της Κλινικής ή σε ερευνητές
που έχουν ειδική επί των οργάνων αυτών εκπαίδευση.
Κινητά όργανα και σκεύη, τα οποία παραδίνονται για τη
διεξαγωγή ερευνητικής εργασίας, επιστρέφονται μετά τη
χρησιμοποίησή τους, στην κατάσταση που έχουν παραδοθεί. Στα εργαστήρια τηρούνται κανόνες ασφαλείας και
υγιεινής σύμφωνα με τις κείμενες διατάξεις.
Ο Διευθυντής:
α. Είναι υπόλογος στη Γενική Συνέλευση του Τομέα
Παθολογίας, στη Συνέλευση του Τμήματος Ιατρικής του
ΑΠΘ και στη Διοίκηση του Νοσοκομείου ΑΧΕΠΑ. Έχει την
ευθύνη για την εν γένει λειτουργία της Κλινικής και των
Μονάδων και Εργαστηρίων της , τη χρήση των οργάνων και υλικών που ανήκουν σε αυτών, την απασχόληση
και τη παραμονή των εργαζομένων, των φοιτητών, των
ασθενών και των επισκεπτών στους χώρους της, καθώς
και για την προστασία των οργάνων και εγκαταστάσεων
της Κλινικής από βλάβες και αφύσικες φθορές.
β. Συντονίζει τις δραστηριότητες της Κλινικής, μέσα
στα πλαίσια της αποστολής της και καθορίζει την προτεραιότητα στην απασχόληση του προσωπικού και στη
χρησιμοποίηση των διδακτικών, ερευνητικών και διαγνωστικών - θεραπευτικών μέσων, οργάνων και χώρων
της Κλινικής.
γ. Συντονίζει το διδακτικό (προπτυχιακό και μεταπτυχιακό) καθώς και το ερευνητικό έργο της Κλινικής.
δ. Είναι αρμόδιος για την κατάρτιση και υποβολή του
ετήσιου προγράμματος λειτουργίας της Κλινικής, για την
κατανομή των χώρων της Κλινικής και τη στελέχωση
της με το αναγκαίο προσωπικό, για την οικονομική διαχείριση των πόρων της, την τήρηση των βιβλίων και
του αρχείου της Κλινικής και την υποβολή του ετήσιου
απολογισμού των δραστηριοτήτων της.
ε. Εισηγείται στα αρμόδια όργανα του Ιατρικού Τμήματος για τα διάφορα θέματα της Κλινικής και υπογράφει
κάθε έγγραφο προς το Νοσοκομείο και τα Πανεπιστημιακά όργανα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
Στο έργο του συνεπικουρείται από τους υπευθύνους
των Ειδικών Τμημάτων και Μονάδων της Κλινικής, οι
οποίοι μεριμνούν για την απρόσκοπτη λειτουργία τους.
2. Καθηγητές και υπηρετούντες Λέκτορες
α. Οι υπεύθυνοι των Ειδικών Τμημάτων και Μονάδων
της Κλινικής υποχρεούνται να φροντίζουν για την εύρυθμη λειτουργία των Ειδικών Τμημάτων τους, με βάση το
καθοριζόμενο, από τον εσωτερικό κανονισμό της Κλινικής, πλαίσιο λειτουργίας τους και τις οδηγίες των Οργά-
νων της Διοίκησης του Νοσοκομείου ΑΧΕΠΑ.
β. Είναι υπόλογοι προς τον Διευθυντή της Κλινικής και
οφείλουν να είναι ενήμεροι για τις τελευταίες εξελίξεις
του γνωστικού τους αντικειμένου, καθώς και να συμμετέχουν σε όλες τις επιστημονικές συγκεντρώσεις της
Κλινικής.
γ. Είναι υπεύθυνοι για το περιεχόμενο της αντίστοιχης διδακτικής ενότητας προς τους ειδικευόμενους και
την τήρησή του προγράμματος εκπαίδευσής τους. Είναι
υπεύθυνοι για την πιστή εφαρμογή του εκπαιδευτικού
προγράμματος της Κλινικής προς τους φοιτητές, καθώς
και για την αξιολόγηση των δεξιοτήτων και της επάρκειας γνώσεων του μαθήματος της Παθολογίας.
δ. Οφείλουν να επιτελούν αυτόνομο ερευνητικό έργο
μόνοι ή σε συνεργασία με τα άλλα Τμήματα της Κλινικής
ή άλλες Κλινικές και Εργαστήρια του Νοσοκομείου ή του
Πανεπιστημίου.
ε. Ασκούν νοσηλευτικό έργο κατά τις υπευθυνότητες
που ορίζει το οργανόγραμμα της Κλινικής, με τρόπο που
να εξασφαλίζεται η εκπαίδευση φοιτητών και ιατρών και
ταυτόχρονα η σωστή περίθαλψη των ασθενών.
στ. Με ευθύνη των υπευθύνων των Ειδικών Τμημάτων
συνέρχονται τα μέλη τους άπαξ της εβδομάδας, με σκοπό την οργάνωση των εργασιών, την επίλυση προβλημά-
των, την βιβλιογραφική ενημέρωση και την ανταλλαγή
απόψεων στο γνωστικό τους αντικείμενο. Οι Καθηγητές
και υπηρετούντες Λέκτορες και οι ιατροί του ΕΣΥ οφείλουν να είναι σε αγαστή συνεργασία και να ακολουθούν
τις οδηγίες των υπευθύνων των Ειδικών Τμημάτων και
των αποφάσεων της Διεύθυνσης.
ζ. Τόσο οι Καθηγητές και υπηρετούντες Λέκτορες,
όσο και οι ιατροί του ΕΣΥ, καθώς και το παραϊατρικό ή
διοικητικό προσωπικό της Κλινικής, οφείλουν να ακολουθούν το ωράριο λειτουργίας που καθορίζεται από
τον νόμο και τον κανονισμό λειτουργίας του ΑΠΘ. Σε
περίπτωση απουσίας από τις εργασίες της Κλινικής, είναι
απαραίτητη η χορήγηση σχετικής άδειας (εκπαιδευτικής,
κανονικής ή αναρρωτικής) με την σύμφωνη γνώμη τόσο
των υπευθύνων των Ειδικών Τμημάτων, όσο και του Διευθυντή της Κλινικής.
3. Ιατροί ΕΣΥ
Οι ιατροί του ΕΣΥ που υπηρετούν στην Κλινική, οφείλουν να τηρούν όλα όσα προβλέπονται από τον κανο-
νισμό της Κλινικής και τις διατάξεις του ΕΣΥ του Υπουργείου Υγείας. Οφείλουν να συνδράμουν σε όλο το έργο
της Κλινικής και να συμμετέχουν σε κάθε δραστηριότητα
της, εκπαιδευτική, νοσηλευτική και ερευνητική, επιδεικνύοντας απρόσκοπτη και στενή συνεργασία με τα μέλη
ΔΕΠ της Κλινικής.
4. Ειδικευόμενοι Ιατροί
Οι ειδικευόμενοι ιατροί υποχρεούνται να ακολουθούν
και να εφαρμόζουν πιστά, όσα προβλέπονται από τον
κανονισμό λειτουργίας της Κλινικής, τους νόμους του
Υπουργείου Υγείας περί ΕΣΥ και τις αποφάσεις της Διοίκησης του Νοσοκομείου.
Ειδικότερα υποχρεούνται και δικαιούνται:
α. Να τηρούν και να αξιοποιούν το ωράριο εργασίας
τους στην Κλινική.
β. Να εφαρμόζουν και να συμπεριφέρονται με βάση
την Ιατρική δεοντολογία προς τους ασθενείς και τους
συναδέλφους τους.
γ. Να συνεργάζονται αρμονικά με το νοσηλευτικό προσωπικό της Κλινικής.
δ. Να καλλιεργούν σχέσεις μη ανταγωνιστικές, αλλά
συνεργασίας μεταξύ τους.
ε. Να συνεργάζονται αρμονικά και παραγωγικά με συναδέλφους άλλων Κλινικών και Εργαστηρίων.
στ. Να συμμετέχουν ενεργά στις διδακτικές επισκέψεις
των μελών ΔΕΠ της Κλινικής.
ζ. Να συμμετέχουν στη λειτουργία των Εξωτερικών
Ιατρείων της Κλινικής.
η. Να συμμετέχουν στις γενικές και εσωτερικές εφημερίες της Κλινικής κατά το πρόγραμμα της Κλινικής.
θ. Να ανοίγουν και να τηρούν ενημερωμένο τον ιατρικό φάκελο του ασθενούς.
ι. Να διαχειρίζονται τα παραπεμπτικά των ασθενών για
τις εργαστηριακές εξετάσεις.
ια. Να εκδίδουν θεραπευτικές αγωγές με την σύμφωνη
γνώμη πάντα των υπευθύνων των Ειδικών Τμημάτων
της Κλινικής.
ιβ. Να εκδίδουν τα σχετικά έγγραφα κατά την έξοδο
των ασθενών από την Κλινική, όπως είναι το εξιτήριο, το
ενημερωτικό σημείωμα προς τον ασθενή, η επίκριση για
τον φάκελο και οι οδηγίες για την φαρμακευτική αγωγή,
μετά από συνεννόηση και ευθύνη των υπευθύνων των
Ειδικών Τμημάτων της Κλινικής.
ιγ. Να απαιτούν από τους εκπαιδευτές - μέλη ΔΕΠ
και Ιατρούς του ΕΣΥ- τη μετάδοση της γνώσης και την
απόκτηση δεξιοτεχνίας σε ιατρικές πράξεις του Τομέα
Παθολογίας.
ιδ. Να συμμετέχουν ενεργά στη διεξαγωγή κλινικής εργαστηριακής έρευνας καθώς και στη συγγραφή εργα-
σιών προς δημοσίευση στον ελληνικό και διεθνή ιατρικό
τύπο.
ιε. Να συμμετέχουν σε όλες τις εκπαιδευτικές συγκεντρώσεις της Κλινικής.
ιστ. Να ενημερώνονται και να ενημερώνουν για την
επίκαιρη βιβλιογραφία.
ιζ. Να εφαρμόζουν τα διαγνωστικά και θεραπευτικά
πρωτόκολλα που εκδίδονται από την Κλινική.
ιη. Να συμμετέχουν ενεργά, με τη βοήθεια της Κλινικής, σε επιστημονικά συνέδρια της Ελλάδας ή του εξω-
τερικού, για την απόκτηση νέας γνώσης.
ιθ. Να υπόκεινται κατά την διάρκεια άσκησης τους
στην Κλινική, σε περιοδική αξιολόγηση, των δεξιοτήτων
τους και του επιπέδου της απόκτησης γνώσεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
κ. Να βοηθούν τους δασκάλους τους στην προετοιμασία και διεξαγωγή των μαθημάτων.
Άρθρο 8
Έσοδα
Τα έσοδα της Α΄ Παθολογικής Κλινικής προέρχονται
από:
α) Τις πιστώσεις του τακτικού προϋπολογισμού και των
Δημοσίων Επενδύσεων που διατίθενται από το Ιατρικό
Τμήμα σύμφωνα με τη κείμενη νομοθεσία και από το
Υπουργείο Υγείας και Κοινωνικής Αλληλεγγύης.
β) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις και
νομικά ή φυσικά πρόσωπα, τις κληρονομιές, τις δωρεές
και τις κληροδοσίες που καταλείπονται στο
Πανεπιστήμιο, εφόσον δεν τίθενται όροι που αντιβαίνουν τους σκοπούς της οικείας Κλινικής και του Αριστο-
τελείου Πανεπιστημίου Θεσσαλονίκης.
γ) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
δ) Τη διάθεση ερευνητικών και εν γένει επιστημονικών
προϊόντων.
ε) Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας προϊόντων που
ανήκουν ή παρήχθησαν στην Κλινική.
Κάθε χρηματοδότηση οφείλει να έχει τη σχετική έγκριση των αρμοδίων οργάνων του Πανεπιστημίου σύμφωνα
με τους νόμους και τον εσωτερικό κανονισμό του Αριστοτελείου Πανεπιστημίου Θεσσαλονίκης.
Άρθρο 9
Τηρούμενα βιβλία
Τα βιβλία και στοιχεία που τηρούνται στην Κλινική
είναι τα εξής:
1. Πρωτόκολλο εισερχόμενης και εξερχόμενης αλληλογραφίας, βιβλίο καταγραφής βαθμολογίας φοιτητών,
αρχείο ασθενών, φάκελοι οικονομικών στοιχείων, κατάλογοι βιβλίων και οργάνων της Κλινικής, βιβλίο μετα-
βολής προσωπικού, βιβλίο λογοδοσίας νοσηλευτικής
υπηρεσίας, βιβλίο ιατρικών οδηγιών, βιβλίο οδηγιών
εφημερίας.
2. Με απόφαση του Διευθυντή μπορεί ακόμα να τηρείται και κάθε άλλο βιβλίο ή στοιχείο το οποίο κρίνεται
απαραίτητο ή προβλέπεται από ειδικές διατάξεις.
Άρθρο 10
Τίτλος - Σφραγίδα
1. Ο τίτλος της Κλινικής είναι «Α΄ ΠΑΘΟΛΟΓΙΚΗ ΚΛΙΝΙΚΗ» ο οποίος αναγράφεται σε κάθε έντυπό της. Αυτός ο
τίτλος καθώς και τα στοιχεία του Διευθυντή της Κλινικής
αναγράφονται στους χώρους του Νοσοκομείου όπου
είναι εγκατεστημένη και δραστηριοποιείται η Κλινική.
2. Η Κλινική χρησιμοποιεί για την αλληλογραφία της
όμοια σφραγίδα με αυτή του Ιατρικού Τμήματος και την
προσθήκη του τίτλου της Κλινικής.
3. Ανάλογη σφραγίδα και στοιχεία εντύπων, στην Αγγλική γλώσσα χρησιμοποιεί η Κλινική για την ξενόγλωσ-
ση αλληλογραφία της.
Άρθρο 11
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 31 Μαρτίου 2022
Ο Πρύτανης
ΝΙΚΟΛΑΟΣ  ΠΑΠΑΪΩΑΝΝΟΥ
Ι
Αριθμ.  58903
(2)
Ίδρυση της Β΄ Νεφρολογικής Κλινικής του Τομέα
Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης και έγκριση του εσωτερικού
κανονισμού λειτουργίας της
Ο ΠΡΥΤΑΝΗΣ  ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Το άρθρο 51 του ν. 4559/2018 (Α΄ 142) με τις οποίες
αντικαταστάθηκε ο τίτλος του Κεφαλαίου Ε΄ του ν. 4485/
2017 «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις»
(Α΄ 114) ως εξής: «ΕΡΓΑΣΤΗΡΙΑ, ΜΟΥΣΕΙΑ ΚΑΙ ΚΛΙΝΙΚΕΣ»
και προστέθηκαν άρθρα 28Α και 29Α στον ν. 4485/2017
(Α΄ 114).
2. Την παρ. 7 του άρθρου 42 του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις»
(Α΄ 38).
3. Το άρθρο 115 του ν. 4692/2020 «Αναβάθμιση του
Σχολείου και άλλες διατάξεις» (Α΄ 111).
4. Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α΄ 136).
5. Την υπό στοιχεία 147084/Ζ1/16-11-2021 κοινή
υπουργική απόφαση «Καθορισμός του τρόπου διεξαγωγής της ηλεκτρονικής ψηφοφορίας των εκλογικών
διαδικασιών των οργάνων των Α.Ε.Ι. - Ρύθμιση των τεχνικών ή οργανωτικών μέτρων σχετικά με τη διεξαγω-
γή της διαδικασίας και την προστασία των δεδομένων
προσωπικού χαρακτήρα» (Β΄ 5364).
6. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184).
7. Την υπό στοιχεία 108075/Ζ1/03-07-2019 (ΥΟΔΔ 432,
διόρθωση σφάλματος ΥΟΔΔ 809) διαπιστωτική πράξη
του Υπουργού Παιδείας, Έρευνας και Θρησκευμάτων με
θέμα «Εκλογή Πρύτανη και τεσσάρων (4) Αντιπρυτάνεων
του Αριστοτελείου Πανεπιστημίου Θεσσαλονίκης» με
θητεία από 1-9-2019 έως 31-8-2022.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
8. Την υπό στοιχεία 105174/Ζ1/12-8-2020 διαπιστωτική πράξη της Υπουργού Παιδείας και Θρησκευμάτων
(ΥΟΔΔ 650) περί παράτασης της θητείας του Πρύτανη
και των τεσσάρων (4) Αντιπρυτάνεων του Α.Π.Θ. έως τη
συμπλήρωση τεσσάρων (4) ακαδημαϊκών ετών, ήτοι έως
31-8-2023.
9. Τις πράξεις του Πρύτανη του Αριστοτελείου Πανεπιστημίου Θεσσαλονίκης (Α.Π.Θ.) υπ’ αρ.: α) 2261/
7-9-2021, ανακοινοποιημένη στο ορθό με αριθμό 2705/
8-9-2021 (ΑΔΑ: ΩΝΚΝ46Ψ8ΧΒ-ΕΝ9) περί συγκρότησης της Συγκλήτου του Α.Π.Θ. και β) 22103/5-11-2021
(ΑΔΑ: 69Χ946Ψ8ΧΒ-3ΛΡ) και 43095/26-1-2022 (ΑΔΑ:
6Μ8Μ46Ψ8ΧΒ-ΒΨΡ) περί ανασυγκρότησης της Συγκλήτου του Α.Π.Θ., για το ακαδημαϊκό έτος 2021-2022.
10. Την υπ’ αρ. 35080/9-6-2021 πρυτανική πράξη «Συγχώνευση Τομέων στο Τμήμα Ιατρικής του Αριστοτελείου
Πανεπιστημίου Θεσσαλονίκης και κατανομή των εργαστηρίων, κλινικών και μουσείων στους Τομείς, κατόπιν
συγχωνεύσεως» (Β΄ 2786, διόρθωση σφάλματος Β΄ 3834).
11. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
11.1. Την ανασυγκρότηση της Επιτροπής για την ίδρυση και λειτουργία Εργαστηρίων, Μουσείων και Κλινικών
στο Α.Π.Θ. (συνεδρίαση υπ’ αρ. 3087/1-12-2021) και
11.2. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο ΑΠΘ (συνεδρίαση
υπ’ αρ. 2913/23-7-2015).
12. Την ομόφωνη απόφαση του Δ.Σ. του Πανεπιστημιακού Γενικού Νοσοκομείου ΑΧΕΠΑ (συνεδρίαση υπ’
αρ. 35/11-11-2021) που αφορά στην Ίδρυση της Β΄ Νεφρολογικής Κλινικής και την εγκατάστασή της στο ΠΓΝΘ
ΑΧΕΠΑ.
13. Τη σύμφωνη γνώμη της Γενικής Συνέλευσης του
Τομέα Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (συνεδρίαση με αριθμό 2/13-10-2021).
14. Την ομόφωνη απόφαση της Συνέλευσης του Τμήματος Ιατρικής της Σχολής Επιστημών Υγείας του Αρι-
στοτελείου Πανεπιστημίου Θεσσαλονίκης (συνεδρίαση
υπ’ αρ. 4/25-10-2021).
15. Την έκθεση σκοπιμότητας για την ίδρυση της Β΄
Νεφρολογικής Κλινικής του Τομέα Παθολογίας του Τμήματος Ιατρικής της Σχολής Επιστημών Υγείας του Αριστο-
τελείου Πανεπιστημίου Θεσσαλονίκης και έγκριση του
εσωτερικού κανονισμού λειτουργίας της.
16. Τη θετική εισήγηση της Επιτροπής για την ίδρυση
και λειτουργία εργαστηρίων-κλινικών στο ΑΠΘ (συνεδρίαση υπ’ αρ. 24/24-2-2022) για την ίδρυση της Β΄ Νεφρο-
λογικής Κλινικής του Τομέα Παθολογίας του Τμήματος
Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης και έγκριση του
εσωτερικού κανονισμού λειτουργίας της.
17. Την απόφαση της Συγκλήτου του Αριστοτελείου
Πανεπιστημίου Θεσσαλονίκης (συνεδρίαση με αριθμό
3099/30-3-2022) σχετικά με την ίδρυση της Β΄ Νεφρολογικής Κλινικής του Τομέα Παθολογίας του Τμήματος
Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης και έγκριση του
εσωτερικού κανονισμού λειτουργίας της.
18. Το υπ’ αρ. 32213/8-12-2021 έγγραφο της Γενικής
Διεύθυνσης Οικονομικών Υπηρεσιών με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της Κλινικής δεν προκαλείται δαπάνη σε βάρος του τακτικού προϋπολογισμού ή του Προγράμματος
Δημοσίων Επενδύσεων του Αριστοτελείου Πανεπιστημίου Θεσσαλονίκης, αποφασίζουμε:
Την ίδρυση της Β΄ Νεφρολογικής Κλινικής (2nd
Department of Nephrology) του Τομέα Παθολογίας
του Τμήματος Ιατρικής της Σχολής Επιστημών Υγείας
του Αριστοτελείου Πανεπιστημίου Θεσσαλονίκης και
έγκριση του εσωτερικού κανονισμού λειτουργίας της,
ως ακολούθως:
Άρθρο 1
Γνωστικό Αντικείμενο
Ιδρύεται στον Τομέα Παθολογίας του Τμήματος Ιατρικής, της Σχολής Επιστημών Υγείας, του Αριστοτελείου
Πανεπιστημίου Θεσσαλονίκης, η Κλινική με τίτλο «Β’ Νεφρολογική Κλινική (2nd Department of Nephrology)»
η οποία εξυπηρετεί τις εκπαιδευτικές, ερευνητικές και
κλινικές ανάγκες στο/στα ακόλουθο/α γνωστικό/ά αντικείμενο/α: Νεφρολογία.
Στην κλινική οργανώνονται και λειτουργούν οι ακόλουθες μονάδες:
1. Νεφρολογική Κλινική με νοσηλευτικές κλίνες με επιμέρους τμήματα ως ακολούθως:
1.1 Κλινική Νεφρολογία
1.2 Επιπλοκές αιμοκάθαρσης
1.3 Υπέρταση
2. Ειδικές Μονάδες - Τμήματα
2.1 Μονάδα Αιμοκάθαρσης
2.2 Μονάδα Περιτοναϊκής Κάθαρσης
2.3 Μονάδα Πλασμαφαίρεσης
2.4 Τμήμα Επεμβατικής Νεφρολογίας
2.5 Τμήμα Κλινικών δοκιμασιών και ερευνητικών πρωτοκόλλων
3. Μονάδες Πρωτοβάθμιας Φροντίδας-Εξωτερικά Ιατρεία:
3.1 Νεφρολογικό Ιατρείο
3.1 α Χρόνιας Νεφρικής Νόσου
3.1β Διαβητικής Νεφροπάθειας
3.1.γ Κληρονομικών Νεφροπαθειών
3.1.δ Σπειραματικών Παθήσεων
3.1.ε Ιατρείο Προμεταμοσχευτικού ελέγχου και παρακολούθησης μεταμοσχευμένων ασθενών και ζώντων
δοτών
3.2 Ιατρείο Υπέρτασης
Άρθρο 2
Εσωτερικός Κανονισμός
Ο Εσωτερικός Κανονισμός της Κλινικής καθορίζεται
με τα επόμενα άρθρα:
Άρθρο 3
Σκοπός-Τομείς Δραστηριότητας
1. Η Β’ Νεφρολογική Κλινική έχει ως σκοπό:
α) Την κάλυψη των διδακτικών και ερευνητικών
αναγκών του Τμήματος Ιατρικής καθώς και των άλλων
Σχολών και Τμημάτων του Α.Π.Θ. σε προπτυχιακό και
μεταπτυχιακό επίπεδο, σε θέματα που εμπίπτουν στα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
αντικείμενα δραστηριότητας της Κλινικής, όπως αυτά
προσδιορίζονται στο άρθρο 1 της παρούσας απόφασης.
β) Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
που ανήκει στα θέματα με τα οποία ασχολείται η Κλινική.
γ) Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
δ) Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
ε) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη του γνωστικού
αντικειμένου της Νεφρολογίας και την αναζήτηση νέων
τεχνικών και θεραπευτικών μεθόδων.
στ) Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της ημε-
δαπής ή της αλλοδαπής.
ζ) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικών δραστηριοτήτων συναφών
με τα επιστημονικά αντικείμενα της Κλινικής.
η) Την οργάνωση σεμιναρίων, συμποσίων, συνεδρίων,
διαλέξεων με σκοπό την ενημέρωση του ιατρικού και
λοιπού προσωπικού της Κλινικής, των υπολοίπων Κλινικών του νοσοκομείου αλλά και άλλων νοσηλευτικών
ιδρυμάτων.
2. Το έργο της Κλινικής διακρίνεται σε εκπαιδευτικό,
ερευνητικό και κλινικό.
Α. Το εκπαιδευτικό έργο περιλαμβάνει:
α) Την εκπαίδευση των φοιτητών του Τμήματος Ιατρικής του Α.Π.Θ. Η εκπαίδευσή τους επιτελείται από το
διδακτικό και ερευνητικό προσωπικό, είναι θεωρητική
και πρακτική, σύμφωνα με το πρόγραμμα σπουδών.
β) Την εκπαίδευση ειδικευόμενων ιατρών για την απόκτηση της ειδικότητας της Νεφρολογίας ή την εξειδίκευ-
ση σε αυτή. Διακρίνεται σε πρακτική και θεωρητική. Η
πρακτική αποσκοπεί στην απόκτηση κλινικής εμπειρίας στη διαγνωστική και θεραπευτική αντιμετώπιση των
ασθενών που εμπίπτουν στο αντικείμενο της Νεφρολογίας. Η θεωρητική εκπαίδευση περιλαμβάνει κλινικά και
θεωρητικά μαθήματα, διαλέξεις από τα μέλη Δ.Ε.Π. και
προσκεκλημένους ομιλητές, συζητήσεις ενδιαφερουσών
περιπτώσεων, συζητήσεις, βιβλιογραφική ενημέρωση,
διδακτικές επισκέψεις από το Διευθυντή της Κλινικής και
τα μέλη Δ.Ε.Π. και εκπαιδευτικά συνέδρια, στρογγυλές
τράπεζες και σεμινάρια.
γ) Την εκπαίδευση ιατρών ή άλλων επιστημόνων στα
πλαίσια της εκπόνησης διδακτορικών διατριβών ή άλλων επιστημονικών εργασιών, μετά από απόφαση του
Τμήματος Ιατρικής.
δ) Την εκπαίδευση ειδικευομένων ιατρών άλλων ειδικοτήτων στη Νεφρολογία στα πλαίσια της συνεχιζόμενης
ιατρικής εκπαίδευσης.
ε) Την εκπαίδευση ειδικών Ιατρών, Νεφρολογίας και
άλλων ειδικοτήτων, στα ειδικά αντικείμενα όπως περιγράφονται στο άρθρο 1.
στ) Την εκπαίδευση του νοσηλευτικού προσωπικού
του Νοσοκομείου και άλλων Νοσοκομείων και των φοιτητών νοσηλευτικών τμημάτων A.E.I., σε συνεργασία με
το νοσηλευτικό προσωπικό της Κλινικής και τις αντίστοιχες νοσηλευτικές σχολές.
Β.Το ερευνητικό έργο περιλαμβάνει την εκτέλεση και
δημοσίευση κλινικών και πειραματικών μελετών από τα
μέλη Δ.Ε.Π. της οικείας Κλινικής αυτοτελώς ή σε συνεργασία με άλλα μέλη Δ.Ε.Π. ή ερευνητές καθώς και πρω-
τότυπων διδακτορικών διατριβών. Αποτελεί πρωταρχικό
μέλημα της Κλινικής, γίνεται με την επίβλεψη του Διευθυντή και με σκοπό την αποτελεσματικότερη αντιμετώπιση
των διάφορων νόσων της Μαιευτικής - Γυναικολογίας και
των γνωστικών αντικειμένων της και με τελικό στόχο τη
βελτίωση της παρεχόμενης περίθαλψης στους ασθενείς.
Γ. Το κλινικό έργο περιλαμβάνει την κλινική διάγνωση, την παρακλινική διερεύνηση, τη θεραπευτική αντι-
μετώπιση και τη συνολική φροντίδα των ασθενών που
νοσηλεύονται στην οικεία κλινική και στις μονάδες της
ή παρακολουθούνται στο εξωτερικό ιατρείο. Τα μέλη
Δ.Ε.Π. και οι λοιποί ιατροί της Κλινικής, συνοδευόμενοι
από τους ειδικευόμενους ιατρούς και ομάδα φοιτητών
επισκέπτονται τους ασθενείς για ενημέρωση, συμπλήρωση, αλλαγή ή διακοπή νοσηλείας, ή παραγγελία για ερ-
γαστηριακές και λοιπές εξετάσεις. Στις επισκέψεις αυτές,
στις οποίες παρίσταται και ο Διευθυντής, συζητούνται
διαγνωστικά και θεραπευτικά προβλήματα ενδιαφερουσών περιπτώσεων.
Άρθρο 4
Προσωπικό
Η Κλινική με τίτλο «Β’ Νεφρολογική Κλινική (2nd
Department of Nephrology)», του Τομέα Παθολογίας,
του Τμήματος Ιατρικής, της Σχολής Επιστημών Υγείας
του Αριστοτελείου Πανεπιστημίου Θεσσαλονίκης στελεχώνεται από:
1. Καθηγήτριες/καθηγητές και λέκτορες του Τμήματος
Ιατρικής που το γνωστικό τους αντικείμενο συμπίπτει με
τα γνωστικά αντικείμενα της Κλινικής, όπως αυτά προσδιορίζονται στο άρθρο 1 της παρούσης.
2. Μέλη του Ειδικού Διδακτικού Προσωπικού (ΕΔΙΠ) και
Ειδικού Τεχνικού Εργαστηριακού Προσωπικού (ΕΤΕΠ),
μέλη Ειδικού Εκπαιδευτικού Προσωπικού (ΕΕΠ), που το
γνωστικό τους αντικείμενο συμπίπτει με τα γνωστικά
αντικείμενα της Κλινικής.
3. Επισκέπτες καθηγητές που ανήκουν σε άλλα ΑΕΙ της
αλλοδαπής ή ημεδαπής και εξειδικευμένους επιστήμονες.
4. Καθηγητές και ερευνητές που ανήκουν σε άλλα ΑΕΙ
ή ερευνητικά κέντρα και συνεργάζονται κατά περίπτωση
με τη Κλινική.
5. Ακαδημαϊκούς Υποτρόφους, Ακαδημαϊκούς βοηθούς, Μεταδιδακτορικούς ερευνητές, διδάκτορες,
υποψήφιους διδάκτορες και μεταπτυχιακούς φοιτητές
που συμμετέχουν στην εκτέλεση έργων και προσφορά
υπηρεσιών της Κλινικής.
6. Ιατρούς του ΕΣΥ.
7. Ειδικευόμενους ιατρούς.
Τέλος, προκειμένου να καλυφθούν οι ανάγκες διοικητικές υποστήριξης, η Κλινική μπορεί να προβαίνει σε
πλήρη ή μερική απασχόληση λοιπού διοικητικού και
επιστημονικού προσωπικού, σύμφωνα με τις κείμενες
διατάξεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
Άρθρο 5
Διοίκηση-Αρμοδιότητες
1. Ο Διευθυντής της Κλινικής εκλέγεται με τριετή θητεία από τη Γενική Συνέλευση του Τομέα Παθολογίας του
Τμήματος Ιατρικής του ΑΠΘ και μπορεί να ανήκει στις
βαθμίδες του καθηγητή, αναπληρωτή καθηγητή και επίκουρου καθηγητή. Ο Διευθυντής αναπληρώνεται από το
αρχαιότερο μέλος ΔΕΠ της Κλινικής, ξεκινώντας από την
πρώτη βαθμίδα και εξαντλώντας τις βαθμίδες μέχρι και
του επίκουρου σύμφωνα με τη κείμενη νομοθεσία. Είναι
δυνατή η εκλογή του ίδιου προσώπου ως Διευθυντή για
περισσότερες από μία θητείες.
2. Ο Διευθυντής ασκεί αρμοδιότητες μεταξύ των
οποίων περιλαμβάνονται η κατάρτιση και η υποβολή
στη Συνέλευση του Τμήματος Ιατρικής και στη Γενική
Συνέλευση του οικείου Τομέα του ετήσιου προγράμματος λειτουργίας για τις διδακτικές και ερευνητικές δρα-
στηριότητες και μεριμνά για την εφαρμογή του, για την
υλοποίηση των αποφάσεων των συλλογικών οργάνων
του νοσοκομείου στο οποίο λειτουργεί η Κλινική, για την
παροχή νοσηλευτικού έργου, για τη στελέχωση και την
οικονομική διαχείριση των εσόδων της κλινικής, για την
υποβολή του ετήσιου απολογισμού των δραστηριοτήτων, εισηγείται στη Γενική Συνέλευση του οικείου Τομέα
για τον ορισμό υπευθύνων στα ειδικά τμήματα και μονάδες, για αναλώσιμα υλικά και για τον κινητό εξοπλισμό
και την υπογραφή κάθε εγγράφου. Τα κριτήρια επιλογής των υπευθύνων των ειδικών τμημάτων και μονάδων
αφορούν την επιστημονική γνώση, τη μετεκπαίδευση,
τη μακρόχρονη εμπειρία και τη δραστηριότητά τους στο
αντικείμενο με το οποίο ασχολείται η οικεία μονάδα. Οι
επιστημονικοί υπεύθυνοι μεριμνούν για την απρόσκοπτη
λειτουργία της μονάδας, στα πλαίσια των αποφάσεων
του Διευθυντή και των οδηγιών των οργάνων διοίκησης του νοσοκομείου, στο οποίο λειτουργεί η Κλινική.
Ο Διευθυντής μπορεί να καλεί τους υπευθύνους των
μονάδων όταν συζητούνται θέματα της μονάδας τους
και να αναθέτει συγκεκριμένες αρμοδιότητες σε αυτούς.
Άρθρο 6
Εγκατάσταση-Λειτουργία
Η Κλινική θα εγκατασταθεί και θα λειτουργεί στο Πανεπιστημιακό Γενικό Νοσοκομείο Θεσσαλονίκης «ΑΧΕΠΑ».
Ο Διευθυντής της Κλινικής έχει την ευθύνη για την εν
γένει λειτουργία αυτής, τη χρησιμοποίηση οργάνων και
υλικών και την παραμονή των εργαζομένων στους χώρους που πραγματοποιούνται πειραματικές μελέτες. Ο
Διευθυντής ενημερώνεται και εγκρίνει τη διενέργεια κάθε
ερευνητικής πειραματικής εργασίας πριν από τη διεξαγωγή της και καθορίζει την προτεραιότητα χρήσης οργάνων
και χώρων όταν δεν υπάρχει σχετική απόφαση. Η χρησιμοποίηση ειδικών οργάνων επιτρέπεται στο προσωπικό
της Κλινικής ή σε ερευνητές που έχουν ειδική επί των
οργάνων αυτών εκπαίδευση. Κινητά όργανα και σκεύη,
τα οποία παραδίδονται για τη διεξαγωγή ερευνητικής
πειραματικής εργασίας, επιστρέφονται μετά τη χρησιμοποίησή τους στην κατάσταση που έχουν παραδοθεί.
Με εισήγηση του Διευθυντή στα αρμόδια όργανα της
Σχολής είναι δυνατή η πρόσληψη ειδικών επιστημόνων
σε τομείς σχετικούς με τις διδακτικές, ερευνητικές και
νοσηλευτικές δραστηριότητες της Κλινικής με την κείμενη νομοθεσία.
Άρθρο 7
Πόροι - Έσοδα
Τα έσοδα της Κλινικής προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Τις πιστώσεις που διατίθενται από το Τμήμα Ιατρικής
του Α.Π.Θ. σύμφωνα με τη κείμενη νομοθεσία.
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ε. Τις κληρονομίες, τις δωρεές και τις κληροδοσίες που
καταλείπονται στο Πανεπιστήμιο εφόσον δεν τίθενται
όροι που αντιβαίνουν στους σκοπούς της οικείας Κλινικής και του Α.Π.Θ.
στ. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην Κλινική.
Άρθρο 8
Τηρούμενα βιβλία
Για τις ανάγκες της Κλινικής τηρούνται τα ακόλουθα
βιβλία και στοιχεία:
- Πρωτόκολλο εισερχόμενης - εξερχόμενης αλληλογραφίας,
-Βιβλίο βαθμολογίας φοιτητών,
- Βιβλίο περιουσιακών στοιχείων,
- Φάκελοι οικονομικών στοιχείων κάθε έτους,
- Κατάλογος επιστημονικών βιβλίων, περιοδικών και
οργάνων,
- Βιβλίο επιστημονικής δραστηριότητας και
- Βιβλίο μεταβολών προσωπικού.
Με απόφαση του Διευθυντή μπορεί ακόμη να τηρείται
και κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις.
Άρθρο 9
Τίτλος - Σφραγίδα
1. Ο τίτλος της Κλινικής είναι: «Β’ Νεφρολογική Κλινική», ο οποίος αναγράφεται σε κάθε έντυπό της. Αυτός ο
τίτλος, καθώς και τα στοιχεία του Διευθυντή της Κλινικής,
αναγράφονται στους χώρους του νοσοκομείου όπου
είναι εγκατεστημένη και δραστηριοποιείται η Κλινική.
2. Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό
κύκλο: «Β’ ΝΕΦΡΟΛΟΓΙΚΗ ΚΛΙΝΙΚΗ ΤΟΥ ΤΜΗΜΑΤΟΣ ΙΑΤΡΙΚΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑ-
ΛΟΝΙΚΗΣ» και στον εσωτερικό κύκλο φέρει την κεφαλή
του Αριστοτέλη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
3. Ανάλογη σφραγίδα, με τα στοιχεία στην αγγλική
γλώσσα, χρησιμοποιεί η Κλινική για τη ξενόγλωσση αλληλογραφία και τα έγγραφά της
Άρθρο 10
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 31 Μαρτίου 2022
Ο Πρύτανης
ΝΙΚΟΛΑΟΣ  ΠΑΠΑΪΩΑΝΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1932/19.04.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20220201932.pdf | Tokens: 44409]